
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 445 

10 Απριλίου 2002 


ΑΠΟΦΑΣΕΙ Σ 

Αριθ.: Οικ. 190597 

Έγκριση Καταστατικού της Ανώνυμης Εταιρίας με την 
επωνυμία "Υπηρεσίες Υποστήριξης Ανθρώπινου Δυνα¬ 
μικού Α.Ε." 

ΟΙ ΥΠΟΥΡΓΟΙ ΑΝΑΠΤΥΞΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. Του Ν. 1558/1985 "Κυβέρνηση και Κυβερνητικά Όρ¬ 
γανα" (ΦΕΚ137Α). 

2. Του Ν. 2956/2001 "Αναδιάρθρωση Ο.ΑΈ.Δ και άλλες 
διατάξεις" (ΦΕΚ258Α). 

3. Του Ν 2190/1920 "Περί Ανωνύμων Εταιρειών" (ΦΕΚ 
37Α), όπως ισχύει. 

4. Του άρθρου 18παράγρ.5του Ν.2224/94 (ΦΕΚ112Α) 

5. Του Π.Δ/τος 360/97 (ΦΕΚ240Α) "Διατήρηση της επο- 
πτείας Ν.Π.Δ.Δ. από το Υπουργείο Εργασίας και Κοινωνι¬ 
κών Ασφαλίσεων". 

6. Του άρθρου 27 του Ν.2081/1992 (ΦΕΚ154Α) με το 
οποίο προστέθηκε άρθρο 29 Α στο Ν.1558/1985, όπως 
τροποποιήθηκε με το άρθρο 1 παρ. 2α του Ν.2469/1997, 
(ΦΕΚ38Α) και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Εγκρίνουμε σύμφωνα με την παρ.2 του άρθρου 11 του 
Ν. 2956/2001 το Καταστατικό της Ανώνυμης Εταιρείας με 
την επωνυμία, "Υπηρεσίες Υποστήριξης Ανθρώπινου Δυ¬ 
ναμικού Α.Ε." που συστάθηκε με το άρθρο 8 του Ν. 2956/ 
2001 και το οποίο έχει ως εξής: 

ΚΑΤΑΣΤΑΤΙΚΟ ΤΗΣ ΑΝΩΝΥΜΗΣ ΕΤΑΙΡΕΙΑΣ 
ΜΕ ΤΗΝ ΕΠΩΝΥΜΙΑ ΥΠΗΡΕΣΙΕΣ ΥΠΟΣΤΗΡΙΞΗΣ 
ΑΝΘΡΩΠΙΝΟΥ ΔΥΝΑΜΙΚΟΥ Α.Ε." 

ΚΕΦΑΛΑΙΟ 1 

Σύσταση, Επωνυμία, Έδρα, Σκοπός, Διάρκεια 
Άρθρο 1 

Σύσταση - Επωνυμία 

1. Η Ανώνυμη εταιρία που έχει συσταθεί με το άρθρο 8 
του Ν. 2956/2001 "Αναδιάρθρωση Ο.ΑΈ.Δ και άλλες δια¬ 


τάξεις" (ΦΕΚ 258 Α) με την επωνυμία "Υπηρεσίες Υποστή¬ 
ριξης Ανθρώπινου Δυναμικού Ανώνυμη Εταιρία" και που 
στο εξής θα αποκαλείται "Εταιρία" είναι μη κερδοσκοπι¬ 
κού χαρακτήρα, λειτουργεί χάριν του δημοσίου συμφέ¬ 
ροντος, τελεί υπό την εποπτεία του Υπουργού Εργασίας 
και Κοινωνικών Ασφαλίσεων καιδιέπεται από τις διατάξεις 
του Νόμου 2956/2001 και συμπληρωματικά από τον Κω- 
δικοποιημένο Νόμο (Κ.Ν) 2190/1920 περί "Ανωνύμων 
Εταιριών", όπως ισχύει. 

2. Για τις διεθνείς συναλλαγές της Εταιρίας η επωνυμία 
θα αποδίδεται με λατινικούς χαρακτήρες ή σε πιστή με¬ 
τάφραση στην ξένη γλώσσα. Στην αγγλική γλώσσα η επω¬ 
νυμία αυτή είναι "Ηυπιαη ΒοεουΐΌθε δυρροά δθη/ίοθε 3Α" 
και αντίστοιχη στις άλλες γλώσσες. 

Άρθρο 2 
Έδρα 

Έδρα της Εταιρίας ορίζεται στη Νομαρχιακή Αυτοδιοί¬ 
κηση Αθηνών ο Δήμος Κηφισιάς, όπου ενάγεται για κάθε 
διαφορά της, ακόμα και στις περιπτώσεις της ειδικής δω- 
σιδικίας, εκτός αν ο νόμος προβλέπει διαφορετικά. Η 
Εταιρία για την εξυπηρέτηση των σκοπών της μπορεί να 
συστήνει Περιφερειακές Διευθύνσεις σε Διοικητικές Πε¬ 
ριφέρειες της Επικράτειας στο πλαίσιο του εκάστοτε 
εγκεκριμένου Επιχειρησιακού Σχεδίου της. 

Άρθρο 3 

Σκοπός 

Σκοπός της Εταιρίας είναι η υποστήριξη του ανθρώπι¬ 
νου δυναμικού της χώρας για την ένταξή του στην επαγ¬ 
γελματική ζωή, την ένταξη ή επανένταξη στην αγορά ερ¬ 
γασίας και την εν γένει προώθηση στην απασχόληση με 
την εφαρμογή πρόσφορων μεθόδων και ιδίως της εξατο- 
μικευμένης παρέμβασης. Για την εκπλήρωση του σκοπού 
αυτού, η Εταιρία: 

α) Συνιστά και έχειτην ευθύνη λειτουργίαςτων Κέντρων 
Προώθησης Απασχόλησης (Κ.Π.Α) σύμφωνα με τα οριζό¬ 
μενα στο εγκεκριμένο Επιχειρησιακό Σχέδιο. Σε περίπτω¬ 
ση που δεν έχει εγκριθεί Επιχειρησιακό Σχέδιο την από¬ 
φαση για τη σύσταση και λειτουργία Κ.Π.Α λαμβάνει το Δι¬ 
οικητικό Συμβούλιο του Ο.ΑΈ.Δ. 

β) Παρέχει συμβουλευτικές υπηρεσίες και εφαρμόζει 
μεθόδους και διαδικασίες εξατομικευμένης παρέμβασης, 
υποστήριξης και πληροφόρησης των αναζητούντων ερ- 

γασία και κατά προτεραιότητα των ανέργων για την εξεύ¬ 
ρεση εργασίας ανάλογης των προσόντων και δεξιοτήτων 
τους και για την διευκόλυνση της κινητικότητας του ερ¬ 
γατικού δυναμικού. 

γ) Καταρτίζει και παρακολουθεί τα ατομικά σχέδια δρά¬ 
σης και αξιολογεί τα αποτελέσματάτους. 

δ) Παρέχει υπηρεσίες επαγγελματικού προσανατολι¬ 
σμού των νέων ανέργων και του εργατικού δυναμικού της 
χώρας, συνδυάζοντας τα ατομικά χαρακτηριστικά κάθε 
ατόμου ικανού προς εργασία με την οικονομική πραγμα¬ 
τικότητα και τις σύγχρονες τάσεις και προοπτικές, όπως 
διαμορφώνονται στις ειδικότητες και τα επαγγέλματα. 

ε) Παρέχει εξειδικευμένες συμβουλευτικές υπηρεσίες 
υποστήριξης σε πρόσωπα ή κοινωνικές ομάδες για τη δια¬ 
σφάλιση ίσων ευκαιριών για την απασχόληση. 

στ) Παρέχει εξειδικευμένη πληροφόρηση στις επιχει¬ 
ρήσεις και στο εργατικό δυναμικό της χώρας για θέματα 
της αγοράς εργασίας, που αφορούν στις συνθήκες εργα¬ 
σίας ειδικοτήτων και επαγγελμάτων καθώς και σε ευκαι¬ 
ρίες και προοπτικές απασχόλησης στους κλάδους της εν 
γένει οικονομικής δραστηριότητας. 

ζ) Προσεγγίζει τις επιχειρήσεις για τη διερεύνηση των 
αναγκών και της ζήτησης εργασίας, καταγράφει τις δια¬ 
θέσιμες κενές θέσεις εργασίας σύμφωνα με τις ανάγκες 
κάθε επιχείρησης και υποδεικνύει τις ευκαιρίες για Εργα¬ 
σία και Απασχόληση. 

η) Αναπτύσσει συστηματικά μηχανισμούς και διαδικα¬ 
σίες σύζευξης της προσφοράς με τη ζήτηση εργασίας, 
ιδιαίτερα με την χρήση των νέων τεχνολογιών πληροφό¬ 
ρησης και επικοινωνίας και τηρεί Μητρώο Επιχειρήσεων 
και Ανέργων. 

θ) Συνεργάζεται με δημόσιους και ιδιωτικούς φορείς 
στην Ελλάδα και στο εξωτερικό για τη μεταφορά τεχνο¬ 
γνωσίας και για την κατά το δυνατό καλύτερη εκπλήρωση 
των σκοπών της. 

ι) Εκπονεί μελέτες σε σχέση με τα αντικείμενα δραστη- 
ριότητάς της ή και συνεργάζεται με τις εταιρίες "Παρατη¬ 
ρητήριο Απασχόλησης Ερευνητική - Πληροφορική Α.Ε" 
και" Επαγγελματική Κατάρτιση Α.Ε" για το σκοπό αυτό ή 
και με άλλους δημόσιους ή ιδιωτικούς φορείς με συνα¬ 
φείς αρμοδιότητες. 

ια) Συνεργάζεται με άλλους δημόσιους φορείς, παρεμ¬ 
φερούς χαρακτήρα, για το σχεδίασμά και εφαρμογή κοι¬ 
νών προγραμμάτων ή δράσεων στο πλαίσιο των δραστη¬ 
ριοτήτων της. 

ιβ) Συμμετέχει σε ευρωπαϊκά και διεθνή δίκτυα με σκο¬ 
πό την ανταλλαγή τεχνογνωσίας και εμπειρίας. 

ιγ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από το Διοικη¬ 
τικό Συμβούλιο του Ο.Α.Ε.Δ ή τον Υπουργό Εργασίας και 
Κοινωνικών Ασφαλίσεων συναφείς με τον σκοπό της. 

ιδ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από το Διοικη¬ 
τικό Συμβούλιο του Ο.Α.Ε.Δ μετά από εισήγηση της Επι¬ 
τροπής Διαχείρισης του ΛΑΕΚ. 

Άρθρο 4 
Διάρκεια 

Η διάρκεια της Εταιρίας ορίζεται σε 100 (εκατό) έτη από 
τη δημοσίευση του παρόντος στην Εφημερίδα της Κυ- 
βερνήσεως και μπορεί να παραταθεί με απόφαση της Γε¬ 
νικής Συνέλευσης της Εταιρίας. 


ΚΕΦΑΛΑΙΟ II 

Μετοχικό Κεφάλαιο - Μετοχές 

Άρθρο 5 

Μετοχικό Κεφάλαιο 

1. Το Μετοχικό Κεφάλαιο της Εταιρίας ορίζεται στο πο¬ 
σό του ενός εκατομμυρίου τετρακοσίων εξήντα επτά χι¬ 
λιάδων τριακοσίων πενήντα ενός και σαράντα τριών 
(1.467.351,43) ΕΥΡΩ, το οποίο αναλαμβάνεται και καλύ¬ 
πτεται εξ ολοκλήρου σε μετρητά από τον Ο.Α.Ε.Δ. Το με¬ 
τοχικό αυτό κεφάλαιο παρίσταται με μια αδιαίρετη μη με- 
ταβιβάσιμη ονομαστική μετοχή, που ανήκει στον Ο.Α.Ε.Δ. 
Μέσα στο πρώτο δίμηνο από την καταχώρηση της πα¬ 
ρούσας στο Μητρώο Ανωνύμων Εταιρειών, το Διοικητικό 
Συμβούλιο υποχρεούται να συνέλθει σε ειδική συνεδρία¬ 
ση με μοναδικό θέμα ημερήσιας διάταξης την πιστοποίη¬ 
ση καταβολής ή μη του από το Καταστατικό οριζόμενου 
αρχικού μετοχικού κεφαλαίου. 

2. Το μετοχικό κεφάλαιο της Εταιρίας θα καταβληθεί 
την 08/04/02 με κατάθεση σε ειδικό λογαριασμό επ' ονό- 
ματι της Εταιρίας, που θα τηρείται σε Τράπεζα, που λει¬ 
τουργεί νόμιμα στην Ελλάδα την οποία θα επιλέξει ο μέ¬ 
τοχος. 

3. Το μετοχικό κεφάλαιο της Εταιρίας μπορεί να αυξη¬ 
θεί με έκδοση νέων μετοχών με απόφαση της Γ ενικής Συ¬ 
νέλευσης της Εταιρίας, η οποία εγκρίνεται από τον 
Υπουργό Εργασίας και Κοινωνικών Ασφαλίσεων σύμφω¬ 
να με τις διατάξεις του Κ.Ν. 2190/1920 όπως ισχύει. 

4. Σε περίπτωση αύξησης του μετοχικού κεφαλαίου για 
τις μετοχές της αύξησης εκδίδεται ένας μη μεταβιβάσι- 
μος ονομαστικός τίτλος υπέρ του Ο.Α.Ε.Δ. 

5. Σε κάθε περίπτωση αύξησης του μετοχικού κεφαλαί¬ 
ου η πιστοποίηση της καταβολής ή μη αυτού από το Διοι¬ 
κητικό Συμβούλιο της Εταιρίας πρέπει να γίνεται εντός 
προθεσμίας ενός (1) μηνός από τη λήξη της ορισθείσας 
προθεσμίας καταβολής του ποσού της αύξησης, σύμφω¬ 
να με τα οριζόμενα στο άρθρο 11 του Κ.Ν. 2190/1920, 
όπως ισχύει. 

Άρθρο 6 
Μετοχή 

Η μετοχή της Εταιρίας είναι ονομαστική υπέρ του 
Ο.Α.Ε.Δ. αδιαίρετη, μη μεταβιβάσιμη και δίνει στον κύριο 
της δικαίωμα μιας και μοναδικής ψήφου στη Γ ενική Συνέ¬ 
λευση. 

Άρθρο 7 
Πόροι-Έσοδα 

Οι πόροι της Εταιρίας προέρχονται από τη χρηματοδό¬ 
τηση και την επιχορήγηση του Ο.Α.Ε.Δ, απάτην εκτέλεση 
προγραμμάτων της Ευρωπαϊκής Ένωσης και Διεθνών 
Οργανισμών και από κάθε άλλη νόμιμη πηγή, σύμφωνα με 
το εκάστοτε εγκεκριμένο προϋπολογισμό της. Η Εταιρία 
δεν μπορεί να έχει πόρους από την παροχή υπηρεσιών. 

ΚΕΦΑΛΑΙΟ III 

Μέτοχος 

Άρθρο 8 

Δικαιώματα μετόχου 

Ο μέτοχος (Ο.Α.Ε.Δ.) ασκεί τα σχετικά με τη διοίκηση 
της Εταιρίας δικαιώματα του μόνο μέσω της εκπροσώπη¬ 
σής του στη Γενική Συνέλευση. 

ΚΕΦΑΛΑΙΟ IV 

Γενική Συνέλευση 

Άρθρο 9 

1. Η Γενική Συνέλευση της Εταιρίας αποτελείται από το 
μοναδικό μέτοχο αυτής, ο οποίος σύμφωνα με το άρθρο 
11 παρ.1 του Ν. 2956/01 είναιοΟ.Α.Ε.Δ. καιπαρίσταταισε 
αυτήν με έναν εκπρόσωπο, ο οποίος σύμφωνα με την παρ. 
7 του άρθρου 11 ορίζεται από το Διοικητικό Συμβούλιο 
του Ο.Α.Ε.Δ. 

2. Η Γενική Συνέλευση ευρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης, 
ότανπαρίσταται σε αυτήν ο εκπρόσωπος του μετόχου ή ο 
νόμιμος αναπληρωτής του. 

3. Στις συνεδριάσεις της Γενικής Συνέλευσης δύναται 
να παρίσταται και εκπρόσωπος του Υπουργείου Εργα¬ 
σίας και Κοινωνικών Ασφαλίσεων, ο οποίος συνυπογρά¬ 
φει τα πρακτικά. Στην περίπτωση αυτή ή στην περίπτωση 
που παρίσταται εκπρόσωπος του Υπουργού Ανάπτυξης 
δεν απαιτείται η κατ’ άρθρο 32 παρ. 2 Κ.Ν. 2190/1920 πα¬ 
ράσταση Συμβολαιογράφου της έδρας της Εταιρίας. 

Άρθρο 10 

Αρμοδιότητα Γ ενικής Συνέλευσης 

Η Γ ενική Συνέλευση της Εταιρίας είναι το ανώτατο όρ¬ 
γανο της και δικαιούται να αποφασίζει για κάθε υπόθεση 
που αφορά την Εταιρία σύμφωνα με τις διατάξεις του 
Κ. Ν .2190/1920 όπως ισχύει, εφόσον δεν ανατίθενται προς 
τις διατάξεις του Ν.2956/2001 όπως εκάστοτε ισχύει. 

Άρθρο 11 

Σύγκληση Γ ενικής Συνέλευσης 

1. Η Γενική Συνέλευση συγκαλείται από το Διοικητικό 
Συμβούλιο και συνέρχεται τακτικά στην Έδρα της Εται¬ 
ρίας τουλάχιστο μία φορά το χρόνο, πάντοτε μέσα στο 
πρώτο εξάμηνο από τη λήξη κάθε εταιρικής χρήσης. 

2. Η Γ ενική Συνέλευση συνέρχεται και εκτάκτως οποτε¬ 
δήποτε το Διοικητικό Συμβούλιο κρίνει αυτό σκόπιμο ή 
όταν το ζητήσει ο μέτοχος ή οι ελεγκτές. 

3. Όταν ο μέτοχος ή οι ελεγκτές ζητήσουν τη σύγκληση 
έκτακτης Γ ενικής Συνέλευσης, το Διοικητικό Συμβούλιο 
υποχρεούται εντός δέκα (10) ημερών από την επίδοση 
της αίτησης στον Πρόεδρο - Διευθύνοντα Σύμβουλο αυ¬ 
τού να συγκαλέσει αυτήν με θέμα ημερήσιας διάταξης το 
θέμα που περιέχεται στην αίτηση. 

4. Η Γενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται μ’ αυτές, πρέ¬ 
πει να καλείται είκοσι (20) τουλάχιστον ημέρες πριν από 
την οριζόμενη για τη συνεδρίασή της. Στην προαναφερό- 
μενη προθεσμία συνυπολογίζονται και οι εξαιρετέες ημέ¬ 
ρες. Η ημέρα δημοσίευσης της πρόσκλησης της Γ ενικής 
Συνέλευσης και η ημέρα της συνεδρίασής της δεν υπο¬ 
λογίζονται. 

Άρθρο 12 

Πρόσκληση - Ημερήσια Διάταξη Γενικής Συνέλευσης 

1. Η πρόσκληση για σύγκληση Γ ενικής Συνέλευσης πρέ¬ 
πει να αναφέρει τουλάχιστον το οίκημα, την ημερομηνία 
και την ώρα συνεδρίασης καθώς και τα θέματα της ημε¬ 
ρήσιας διάταξης με σαφήνεια, τοιχοκολλείται σε εμφανή 
θέση του καταστήματος της Εταιρίας και δημοσιεύεται 
ως εξής: 

α) Στο τεύχος Ανώνυμων Εταιριών και Εταιριών Περιο¬ 
ρισμένης Ευθύνης της Εφημερίδας της Κυβέρνησεως, 


σύμφωνα με το άρθρο 3 του από 16-1-1930 Π.Δ. "Περί 
Δελτίου Ανώνυμων Εταιριών", 

β) Σε μια ημερήσια πολιτική εφημερίδα που εκδίδεται 
στην Αθήνα και κατά την κρίση του Διοικητικού Συμβουλί¬ 
ου, έχει ευρεία κυκλοφορία σ’ ολόκληρη τη χώρα, που 
επιλέγεται από τις εφημερίδες του άρθρου 3 του Ν.Δ. 
3757/1957, όπως ισχύει και 

γ) Σε μια ημερήσια οικονομική εφημερίδα σύμφωνα με 
το εδ. γ’ της παρ.2 του άρθρου 26 του Κ.Ν 2190/1920, 
όπως ισχύει. 

δ) Σε μια ημερήσια ή εβδομαδιαία τουλάχιστον εφημε¬ 
ρίδα από εκείνες που εκδίδονται στην έδρα της και σε πε¬ 
ρίπτωση που δεν εκδίδεται εφημερίδα στην περιοχή αυτή 
σε μια ημερήσια ή εβδομαδιαία τουλάχιστον εφημερίδα 
από τις εκδιδόμενες στην έδρα της νομαρχίας, στην 
οποία υπάγεται η εταιρεία. 

Η πρόσκληση αυτή δημοσιεύεται προ δέκα (10) πλήρων 
ημερών στο Τεύχος Ανώνυμων Εταιριών και Εταιριών Πε¬ 
ριορισμένης Ευθύνης της Εφημερίδας της Κυβερνήσεως 
και προ είκοσι (20) πλήρων ημερών στις ως άνω ημερήσια 
πολιτική εφημερίδα, ημερήσια οικονομική εφημερίδα και 
εφημερίδα της έδρας. Στις περιπτώσεις επαναληπτικών 
Γενικών Συνελεύσεων οι παραπάνω προθεσμίες συντέ- 
μνονται στο μισό. 

2. Πριν από την προθεσμία αυτή των είκοσι (20) τουλά¬ 
χιστον ημερών, η πρόσκληση για τη σύγκληση της Γενι¬ 
κής Συνέλευσης γνωστοποιείται στα Υπουργεία Οικονο¬ 
μίας και Οικονομικών και Εργασίας και Κοινωνικών Ασφα¬ 
λίσεων, καθώς και στη Διεύθυνση Εμπορίου της αρμόδιας 
Νομαρχίας. 

3. Δέκα μέρες πριν από την Τ ακτική Γ ενική Συνέλευση ο 
μέτοχος μπορεί να πάρει από την Εταιρία τις ετήσιες οι¬ 
κονομικές καταστάσεις καθώς και τις σχετικές εκθέσεις 
του Διοικητικού Συμβουλίου και των Ελεγκτών. 

4. Όλες οι ανωτέρω διατυπώσεις για τη σύγκληση Γ ενι¬ 
κής Συνέλευσης δεν απαιτούνται στην περίπτωση κατά 
την οποία στη Συνέλευση παρίσταται ή αντιπροσωπεύε¬ 
ται ο μοναδικός μέτοχος της Εταιρίας και δεν αντιλέγει 
στην πραγματοποίησή της και στη λήψη αποφάσεων σύμ¬ 
φωνα μετά οριζόμενα στο άρθρο 26του Κ.Ν. 2190/1920 
όπως ισχύει. 

Άρθρο 13 

Θέματα συζήτησης - Πρακτικά 
Γ ενικής Συνέλευσης 

1. Οι συζητήσεις και οι αποφάσεις της Γ ενικής Συνέλευ¬ 
σης περιορίζονται στα θέματα που αναγράφονται στην 
ημερήσια διάταξη. 

2. Για τα θέματα που συζητούνται και αποφασίζονται 
στη Συνέλευση τηρούνται πρακτικά που υπογράφονται 
από τον Πρόεδρο - Διευθύνοντα Σύμβουλο και το Γραμ- 
ματέα της και προσυπογράφονται και από τον εκπρόσω¬ 
πο του Υπουργείου Εργασίας και Κοινωνικών Ασφαλίσε¬ 
ων, εφόσον αυτός παρίσταται. Χρέη Προέδρου ασκεί ο 
εκπρόσωπος του Ο.Α.Ε.Δ που ορίζεται σύμφωνα με το 
άρθρο 9 του παρόντος. Χρέη Γραμματέα της Συνέλευσης 
εκτελεί υπάλληλος της Εταιρίας, τον οποίο ορίζει ο Πρό¬ 
εδρος της Γ ενικής Συνέλευσης. 

3. Τα αντίγραφα και τα αποσπάσματα των πρακτικών 
επικυρώνονται από τον Πρόεδρο - Διευθύνοντα Σύμβου¬ 
λο του Διοικητικού Συμβουλίου ή τον αναπληρωτή του. 

Άρθρο 14 

Απόφαση απαλλαγής των μελών 

του Διοικητικού Συμβουλίου και Ελεγκτών 

Μετά την έγκριση των ετήσιων οικονομικών καταστάσε¬ 
ων, η Γενική Συνέλευση με ειδική ψηφοφορία, που ενερ- 
γείται με ονομαστική κλήση, αποφαίνεται για την απαλλα¬ 
γή των μελών του Διοικητικού Συμβουλίου και των Ελε¬ 
γκτών από κάθε ευθύνη για αποζημίωση. Η απαλλαγή 
αυτή καθίσταται ανίσχυρη στις περιπτώσεις του άρθρου 
22 ατού Κ.Ν. 2190/1920, όπως ισχύει. 

Κάθε μέλος του Δ.Σ της Εταιρίας ευθύνεται έναντι της 
Εταιρίας κατά τη διοίκηση και διαχείριση των εταιρικών 
υποθέσεων σύμφωνα με τα ισχύοντα στις διατάξεις του 
Κ.Ν 2190/1920. 

ΚΕΦΑΛΑΙΟ V 

Διοικητικό Συμβούλιο 
Άρθρο 15 

Σύνθεση και θητεία του Διοικητικού Συμβουλίου 

1. Η Εταιρία διοικείται από εννεαμελές Διοικητικό Συμ¬ 
βούλιο που αποτελείται από τον Πρόεδρο, που έχει συγ¬ 
χρόνως την ιδιότητα του Διευθύνοντος Συμβούλου, και 
οκτώ (8) τακτικά μέλη. Τέσσερα (4) από αυτά ορίζονται με 
απόφαση του Υπουργού Εργασίας και Κοινωνικών Ασφα¬ 
λίσεων και είναι: ένα (1) μέλος Γενικός Διευθυντής ή Δι¬ 
ευθυντής του Υπουργείου, δύο (2) μέλη εμπειρογνώμο¬ 
νες σε θέματα αγοράς εργασίας και ένα (1) μέλος που 
υποδεικνύεται από το Διοικητή του Ο.Α.Ε.Δ,.Δύο (2) μέλη 
προτείνονταιαπότη Γ.Σ.Ε.Ε καιδύο(2) μέληπροτείνονται 
από κοινού από τις εργοδοτικές οργανώσεις (Σ.Ε.Β, 
Γ.Σ.Ε.Β.Ε.Ε, Ε.Σ.Ε.Ε). Σε περίπτωση ασυμφωνίας των ερ- 
γοδοτικών οργανώσεων, υποβάλλουν και οι τρεις πρότα¬ 
ση και ορίζονται από τον Υπουργό Εργασίας και Κοινωνι¬ 
κών Ασφαλίσεων δύο (2) εκ των προτεινόμενων, κατά τα 
οριζόμενα στην παρ. 8 του άρθρου 11 του Ν.2956/2001, 
όπως ισχύει. 

Τα μέλη του Διοικητικού Συμβουλίου πρέπει να διαθέ- 
τουντο απαιτούμενο για τη θέση τους κύρος και εμπειρία 
και δεν πρέπει να συνδέονται με σχέση εξαρτημένης ερ¬ 
γασίας ή να έχουν συγγένεια μέχρι τρίτου βαθμού εξ’ αί¬ 
ματος ή εξ αγχιστείας με πρόσωπα που συναλλάσσονται 
με την Εταιρία για την εκτέλεση έργων, προμηθειών ή πα¬ 
ροχή υπηρεσιών. Παράβαση αυτήςτης διάταξης συνεπά¬ 
γεται την έκπτωση των μελών του Δ.Σ από τη θέση τους. 

2. Σύμφωνα μετηνπαρ. 9του άρθρου 11 του Ν. 2956/01 
η θέση του Πρόεδρου - Διευθύνοντος Συμβούλου της 
Εταιρίας προκηρύσσεται με απόφαση του Υπουργού Ερ¬ 
γασίας και Κοινωνικών Ασφαλίσεων, ύστερα από πρότα¬ 
ση του Διοικητικού Συμβουλίου του Ο.Α.Ε.Δ. Η προκήρυ¬ 
ξη δημοσιεύεται σε τέσσερις (4) εφημερίδες ευρείας κυ¬ 
κλοφορίας. Τα ελάχιστα απαιτούμενα προσόντα για την 
κατάληψη της θέσης είναι πτυχίο Α.Ε.Ι. της ημεδαπής ή 
ισότιμο της αλλοδαπής και πενταετής εμπειρία σε θέση 
σημαντικής ευθύνης στο δημόσιο ή τον ιδιωτικό τομέα. 

Στην προκήρυξη της θέσης του Προέδρου - Διευθύνο- 
ντος Συμβούλου εξειδικεύονται τα αναγκαία προσόντα 
και μπορεί να ορίζεται ότι για την κατάληψη της θέσης 
απαιτούνται και προσόντα πέρα από τα ελάχιστα απαι- 
τούμενα προσόντα που αναφέρονται στην παρούσα πα¬ 
ράγραφο. Με απόφαση του Υπουργού Εργασίας και Κοι¬ 
νωνικών Ασφαλίσεων καθορίζεται η διαδικασία και τα όρ¬ 
γανα για την αξιολόγηση των κρινόμενων και κάθε άλλο 
σχετικό θέμα. 


3. Σύμφωνα με το πρώτο εδάφιο της παρ. 11 του άρ¬ 
θρου 11 του Ν. 2956/01 η θητεία του Προέδρου -Διευθύ- 
νοντα Συμβούλου και των μελών του Διοικητικού Συμβου¬ 
λίου της Εταιρίας είναι τετραετής. Σύμφωνα με το δεύτε¬ 
ρο εδάφιο της παρ. 11 του άρθρου 11 του Ν. 2956/01 τα 
μέλη του Διοικητικού Συμβουλίου ανακαλούνται οποτε¬ 
δήποτε με απόφαση του Υπουργού Εργασίας και Κοινω¬ 
νικών Ασφαλίσεων κατόπιν αιτιολογημένης πρότασης 
του Διοικητικού Συμβουλίου του Ο.Α.Ε.Δ. Η ανάκληση τί¬ 
θεται σε ισχύ μετά την πάροδο πέντε (5) ημερών από την 
έκδοση της ανωτέρω υπουργικής απόφασης. 

Άρθρο 16 

Εξουσία - Αρμοδιότητες Διοικητικού Συμβουλίου 

Το Διοικητικό Συμβούλιο της Εταιρίας είναι αρμόδιο να 
αποφασίζει για κάθε θέμα που αφορά στη διοίκησή της, 
στη διαχείριση της περιουσίας της, στην εκπροσώπησή 
της και γενικά στην επιδίωξη του σκοπού της, όπως ανα- 
φέρονται στις διατάξεις του νόμου. Το Διοικητικό Συμ¬ 
βούλιο έχει ιδίως τις εξής αρμοδιότητες: 

α) Εγκρίνει το Στρατηγικό και το Επιχειρησιακό Σχέδιο 
της Εταιρίας, όπως αυτά καθορίζονται στο άρθρο 1 παρ. 
5 και 6 του Ν. 2956/01 και στην συνέχεια τα υποβάλλει 
στον Ο.Α.Ε.Δ. 

β) Συντάσσει ετήσια έκθεση πεπραγμένων που περιέχει 
όλα τα οικονομικά στοιχεία που αφορούν τους εγκεκριμέ¬ 
νους από το Επιχειρησιακό Σχέδιο στόχους. Η έκθεση 
υποβάλλεται μέσα στους τρεις (3) πρώτους μήνες του 
έτους στον Ο.Α.Ε.Δ. 

γ) Εγκρίνει τις ετήσιες οικονομικές καταστάσεις, συ¬ 
ντάσσει τις σχετικές εκθέσεις και τις δημοσιεύει νομίμως 
και εμπροθέσμως. 

δ) Καταρτίζει τον Κανονισμό Εσωτερικής Λειτουργίας 
της Εταιρίας και τον υποβάλλει στον Ο.Α.Ε.Δ., στον οποίο 
περιλαμβάνεται και ο Κανονισμός Προμηθειών και Αναθέ- 
σεως Έργων. Ο Κανονισμός ρυθμίζει την υπηρεσιακή 
διάρθρωση, την κατανομή αρμοδιοτήτων, τα όργανα, κα¬ 
θώς και κάθε διαδικασία που αφορά τη λειτουργία της 
Εταιρίας. Ο Κανονισμός εγκρίνεται από τον Υπουργό Ερ¬ 
γασίας και Κοινωνικών Ασφαλίσεων. Με τον ίδιο τρόπο γί¬ 
νεται και κάθε τροποποίηση του Κανονισμού. 

ε) Προσλαμβάνει και απολύει κατόπιν εισηγήσεως του 
Προέδρου - Διευθύνοντος Συμβούλου όλο το προσωπικό 
της Εταιρίας σύμφωνα με τον Κανονισμό Καταστάσεως 
Προσωπικού. 

στ) Είναι αρμόδιο να επιλέγει τους Διευθυντές σύμφω¬ 
να με τη διαδικασία που προβλέπεται στον εγκεκριμένο 
Κανονισμό. 

ζ) Ασκεί την οικονομική διαχείριση της Εταιρίας. 

η) Αποφασίζει για τη σύσταση των Κέντρων Προώθη¬ 
σης Απασχόλησης (Κ.Π.Α) που προβλέπονται στο εγκε¬ 
κριμένο Επιχειρησιακό της Σχέδιο. 

θ) Προτείνει τον Κανονισμό Κατάστασης Προσωπικού, 
ο οποίος εγκρίνεται με απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Εργα¬ 
σίας και Κοινωνικών Ασφαλίσεων. 

Άρθρο 17 

Συγκρότηση Διοικητικού Συμβουλίου 

1. Το Διοικητικό Συμβούλιο συγκαλείται έπειτα από πρό¬ 
σκληση του Προέδρου του που έχει και την ιδιότητα του 
Διευθύνοντα Συμβούλου της Εταιρίας. 

2. Οι φορείς που εκπροσωπούνται στο Διοικητικό Συμ- 

βούλιο της Εταιρίας υποχρεούνται εντός δέκα πέντε (15) 
ημερών από τη σχετική έγγραφη πρόσκληση του Υπουρ¬ 
γού Εργασίας και Κοινωνικών Ασφαλίσεων να υποδείξουν 
τους εκπροσώπους τους. Αν η προθεσμία αύτή παρέλθει 
άπρακτη και δεν έχουν υποδειχθεί εκπρόσωποι των φο¬ 
ρέων, το Διοικητικό Συμβούλιο συγκροτείται από τα λοιπά 
μέλη μέχρι την υπόδειξη και το διορισμό των εκπροσώ¬ 
πων. Στην περίπτωση αυτή το Διοικητικό Συμβούλιο συνε¬ 
δριάζει νόμιμα με την παρουσία των 2/3 των διορισθέντων 
μελών και λαμβάνει έγκυρα αποφάσεις με απόλυτη πλει- 
οψηφία των παρόντων μελών. 

3. Χρέη γραμματέα του Διοικητικού Συμβουλίου ασκεί 
υπάλληλος της Εταιρίας που ορίζεται, με τον αναπληρω¬ 
τή του, από τον Πρόεδρο - Διευθύνοντα Σύμβουλο. Η απο¬ 
ζημίωσή του θα καθορισθεί με την απόφαση των Υπουρ¬ 
γών Οικονομίας και Οικονομικών και Εργασίας και Κοινω¬ 
νικών Ασφαλίσεων, που προβλέπεται στην παρ. 16 του 
άρθρου 11 του Ν. 2956/01 

Άρθρο 18 

Σύγκληση του Διοικητικού Συμβουλίου 

1. Το Διοικητικό Συμβούλιο συνεδριάζει στην έδρα της 
Εταιρίας τουλάχιστον μία φορά το μήνα. Επίσης, συνε¬ 
δριάζει έγκυρα εκτός της έδρας σε άλλο τόπο είτε στην 
ημεδαπή είτε στην αλλοδαπή, εφόσον στην συνεδρίαση 
αυτή παρίστανται ή αντιπροσωπεύονται όλα τα μέλη του 
και κανένα δεν αντιλέγει στην πραγματοποίηση της συνε¬ 
δρίασης και στην λήψη των αποφάσεων. Συγκαλείται οπο¬ 
τεδήποτε από τον Πρόεδρο - Διευθύνοντα Σύμβουλο του, 
ή αν το ζητήσουν τρία μέλη του σύμφωνα με την παρά¬ 
γραφο 3 του παρόντος άρθρου. 

2. Το Διοικητικό Συμβούλιο συγκαλείται από τον Πρόε¬ 
δρο - Διευθύνοντα Σύμβουλο του, με πρόσκληση που 
γνωστοποιείται στα μέλη του δύο (2) τουλάχιστον εργά¬ 
σιμες ημέρες πριν από τη συνεδρίαση. Στην πρόσκληση 
πρέπει απαραίτητα να αναγράφονται με σαφήνεια και τα 
θέματα της ημερήσιας διάταξης, διαφορετικά η λήψη 
απόφασης επιτρέπεται μόνο εφόσον παρίστανται ή αντι¬ 
προσωπεύονται όλα τα μέλη του Διοικητικού Συμβουλίου 
και κανείς δεν αντιλέγει στην λήψη αποφάσεων. 

Σε κατεπείγουσες, κατά την εκτίμηση του Προέδρου, 
περιπτώσεις, η πρόσκληση στην οποία γίνεται αναφορά 
του κατεπείγοντος, μπορεί να επιδίδεται και την προη- 
γουμένη της συνεδρίασης. 

3. Την σύγκληση του Διοικητικού Συμβουλίου μπορεί να 
ζητήσουν τρία (3) έκτων μελών του με αίτηση τους προς 
τον Πρόεδρο - Διευθύνοντα Σύμβουλο αυτού, ο οποίος 
υποχρεούται να συγκαλέσει το Διοικητικό Συμβούλιο μέ¬ 
σα σε προθεσμία δέκα (10) ημερών από την υποβολή της 
αίτησης. Σε περίπτωση άρνησης του Προέδρου να συ- 
γκαλέσει το Διοικητικό Συμβούλιο στην παραπάνω προ¬ 
θεσμία ή εκπρόθεσμης σύγκλησης του, επιτρέπεται στα 
μέλη που ζήτησαντην σύγκληση να συγκαλέσουν αυτά το 
Διοικητικό Συμβούλιο, μέσα σε προθεσμία πέντε (5) ημε¬ 
ρών από την λήξη του δεκαημέρου, γνωστοποιώντας την 
σχετική πρόσκληση στα λοιπά μέλη του Διοικητικού Συμ¬ 
βουλίου και στον Πρόεδρο - Διευθύνοντα Σύμβουλο. Στην 
κατά τα ανωτέρω αίτηση τους πρέπει, με ποινή απαράδε¬ 
κτου, να αναφέρονται με σαφήνεια και στα θέματα με τα 
οποία θα ασχοληθεί το Διοικητικό Συμβούλιο. 

Άρθρο 19 

Απαρτία - Πλειοψηφία 

Το Διοικητικό Συμβούλιο συνεδριάζει με παρουσία πέντε 


(5) τουλάχιστον μελών, μεταξύ των οποίων ο Πρόεδρος - 
Διευθύνων Σύμβουλος αυτού και αποφασίζει με απόλυτη 
πλειοψηφία των μελών που είναι παρόντα. Σε τυχόν περί¬ 
πτωση ισοψηφίας, δεν υπερισχύειη ψήφοςτου Προέδρου. 

Άρθρο 20 

Πρακτικά Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά σε ειδικό βιβλίο. Η γνώ¬ 
μη ή οι γνώμες της μειοψηφίας καταχωρούνται στα Πρα¬ 
κτικά. Ο Πρόεδρος-ΔιευθύνωνΣύμβουλος υποχρεούται 
να καταχωρήσει στα Πρακτικά ακριβή περίληψη της γνώ¬ 
μης μέλους του Διοικητικού Συμβουλίου ύστερα από αί¬ 
τηση του μέλους. Στο βιβλίο αυτό επίσης καταχωρείται 
κατάλογος των παραστάντων κατά την συνεδρίαση, με- 
λώντου Διοικητικού Συμβουλίου. 

2. Αντίγραφα των πρακτικών των συνεδριάσεων του Δι¬ 
οικητικού Συμβουλίου για τα οποία υπάρχει υποχρέωση 
καταχώρησής τους στο Μητρώο Ανωνύμων Εταιριών 
σύμφωνα με το άρθρο 7α του Κ.Ν. 2190/1920, όπως ισχύ¬ 
ει, υποβάλλονται στην αρμόδια Νομαρχία μέσα σε προ¬ 
θεσμία είκοσι (20) ημερών από την συνεδρίαση του Διοι¬ 
κητικού Συμβουλίου. 

3. Αντίγραφα και αποσπάσματα των πρακτικών του Δι¬ 
οικητικού Συμβουλίου επικυρώνονται από τον Πρόεδρο - 
Διευθύνοντα Σύμβουλο ή τον αναπληρωτή του. 

Άρθρο 21 

Αποζημίωση μελών Διοικητικού Συμβουλίου 

Με απόφαση των Υπουργών Οικονομίας και Οικονομι¬ 
κών και Εργασίας και Κοινωνικών Ασφαλίσεων, ύστερα 
από γνώμη της Γενικής Συνέλευσης της Εταιρίας καθορί¬ 
ζονται οι αποδοχές του Προέδρου - Διευθύνοντος Συμ¬ 
βούλου καθώς και η αποζημίωση των μελών του Διοικητι¬ 
κού Συμβουλίου. 

Άρθρο 22 

Απαγόρευση ανταγωνισμού 

1. Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρίας να ενεργούν 
κατ’ επάγγελμα, για δικό τους λογαριασμό ή για λογαρια¬ 
σμό τρίτων, πράξεις που υπάγονται σε ένα από τους σκο¬ 
πούς που επιδιώκει η Εταιρία, ή να μετέχουν σε Εταιρίες 
που επιδιώκουν ίδιους ή παρεμφερείς σκοπούς. 

2. Σε περίπτωση παράβασης της παραπάνω διάταξης, η 
Εταιρία έχει δικαίωμα για αποζημίωση σύμφωνα με το άρ¬ 
θρο 23 παράγραφοι 2 και 3 του Κ. Ν. 2190/1920 όπως ισχύει. 

Άρθρο 23 

Πρόεδρος - Διευθύνων Σύμβουλος 

1. Ο Πρόεδρος-Διευθύνων Σύμβουλος είναι το ανώτα¬ 
το εκτελεστικό όργανο της Εταιρίας, εκπροσωπεί την 
Εταιρία, συγκαλεί το Διοικητικό Συμβούλιο, προεδρεύει 
των συνεδριάσεων του, προΐσταται όλων των υπηρεσιών 
της Εταιρίας, διευθύνει το έργο της, λαμβάνει όλες τις 
αναγκαίες αποφάσεις μέσα στα πλαίσια των διατάξεων 
που διέπουν τη λειτουργία της Εταιρίας, των εγκεκριμέ¬ 
νων προγραμμάτων και προϋπολογισμών και του Στρατη¬ 
γικού και Επιχειρησιακού Σχεδίου και ασκεί όλες τις αρ¬ 
μοδιότητες που προβλέπονται από τον Κ.Ν.2190/1920 
όπως ισχύει. 

Ειδικότερα μεριμνά για: 

α) την εκπλήρωση των σκοπών για τους οποίους έχει 




6090 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


συσταθεί η Εταιρία και την υλοποίηση των αποφάσεων 
του Δ.Σ 

β) την κατάρτιση και υποβολή στο Δ.Σ του Στρατηγικού 
και Επιχειρησιακού Σχεδίου 

γ) την σύνταξη του προϋπολογισμού, των εσόδων και 
εξόδων του επόμενου οικονομικού έτους 

δ) την σύνταξη του ετήσιου προϋπολογισμού των εσό¬ 
δων και εξόδων 

ε) την σύνταξη του ετήσιου απολογισμού της Εταιρίας. 

στ) τη διαχείριση της Εταιρίας η οποία θα ασκείται επί 
καθημερινής βάσης. 

2. Εκπροσωπεί την Εταιρία δικαστικώς και εξωδίκως. 

3. Σε περίπτωση προφανούς κινδύνου από αναβολή 
μπορεί και χωρίς απόφαση του Δ.Σ να εγείρει και ανα¬ 
κρούει αγωγές και να ασκεί ένδικα μέσα και να προβαίνει 
σε κάθε δικαστική ή εξώδικη πράξη για την προστασία 
των συμφερόντων της Εταιρίας. Οι πράξεις αυτές υπο¬ 
βάλλονται αμέσως στο Δ.Σ για έγκριση. 

4. Προσδιορίζει τα θέματα της ημερήσιας διάταξης του 
Δ.Σ και ευθύνεται για την εκτέλεση των αποφάσεων αυτού. 

5. Αποφασίζει για όλα τα θέματα του προσωπικού της 
Εταιρίας μέσα στο πλαίσιο του Κανονισμού Κατάστασης 
Προσωπικού της Εταιρίας. Ασκεί εποπτεία και έλεγχο στο 
προσωπικό. Προσδιορίζει τα καθήκοντα και τις υποχρεώ¬ 
σεις του προσωπικού. 

6. Επ’ ονόματι και για λογαριασμό της Εταιρίας εκδίδει, 
αποδέχεται και υπογράφει ή εγγυάται ή οπισθογραφεί 
γραμμάτια σε διαταγή, συναλλαγματικές, επιταγές, φορ¬ 
τωτικά έγγραφα, όπως και κάθε τίτλο σε διαταγή. 

7. Εκπροσωπεί και δεσμεύει την Εταιρία έναντι τρίτων 
με την υπογραφή του που τίθεται κάτω από την εταιρική 
επωνυμία. Με την υπογραφή του με τον τρόπο που ανα¬ 
φέρθηκε, μπορεί να αναλαμβάνει ή να πληρώνει από ή 
προς οιοδήποτε νομικό πρόσωπο δημοσίου ή ιδιωτικού 
δικαίου, προς οποιαδήποτε τράπεζα ή ιδιώτη οποιοδήπο- 
τε απαιτητό ή οφειλόμενο ποσό. 

8. Υπογράφει πόσης φύσεως συμβάσεις - συμβολαιο¬ 
γραφικά έγγραφα για λογαριασμό της Εταιρίας κατόπιν 
σχετικής απόφασης του Δ.Σ. 

9. Έχει την ευθύνη για την οικονομική διαχείριση της 
Εταιρίας. 

10. Αναθέτει απευθείας έργα ή προμήθειες μέχρι του 
ποσού που η διαδικασία αυτή προβλέπεται από τον Κανο¬ 
νισμό Προμηθειών και την κείμενη νομοθεσία. 

11. Έχει την ευθύνη οργάνωσης και ελέγχου όλων των 
τμημάτων και υποκαταστημάτων της Εταιρίας. 

12. Έχει τη διαχείριση για κάθε αυτοτελή πράξη και 
ενέργεια, όπως προβλέπεται από τον Κανονισμό Προμη¬ 
θειών και Έργων. 

13. Ασκεί όποιες άλλες συγκεκριμένες ευθύνες και αρ¬ 
μοδιότητες του ανατεθούν από το Διοικητικό Συμβούλιο 

Τον Πρόεδρο - Διευθύνοντα Σύμβουλο όταν απουσιάζει 
ή κωλύεται αναπληρώνει στα καθήκοντά του ως Προέ¬ 
δρου μέλος του Διοικητικού Συμβουλίου που ορίζεται με 
απόφαση του Διοικητικού Συμβουλίου. 

ΚΕΦΑΛΑΙΟ VI 

Έλεγχος 
Άρθρο 24 
Ελεγκτές 

1. Ο τακτικός έλεγχος της οικονομικής διαχείρισης και 
των ετήσιων οικονομικών καταστάσεων της Εταιρίας 


ασκούνται από εταιρία ή κοινοπραξία ορκωτών ελεγκτών 
που εκλέγεται από την προηγούμενη τακτική Γενική Συ¬ 
νέλευση σύμφωνα με τις εκάστοτε ισχύουσες διατάξεις. 

2. Μέσα σε πέντε (5) ημέρες από τη συνεδρίαση της Γ ε¬ 
νικής Συνέλευσης, που όρισε την εταιρία ή κοινοπραξία 
ορκωτών ελεγκτών, πρέπει να γίνει από την Εταιρία ανα¬ 
κοίνωση προς αυτήν του διορισμού της, σε περίπτωση δε 
που αυτή δεν αποποιηθεί το διορισμό αυτό μέσα σε προ¬ 
θεσμία πέντε (5) ημερών, θεωρείται ότι έχει αποδεχθεί 
τον διορισμό και έχει όλες τις ευθύνες και υποχρεώσεις 
των άρθρων 37 και 43α του Κ.Ν. 2190/1990 όπως ισχύει. 

ΚΕΦΑΛΑΙΟ VII 

Ετήσιες Οικονομικές Καταστάσεις - Κερδοζημίες 
Άρθρο 25 
Εταιρική χρήση 

Η εταιρική χρήση είναι δωδεκάμηνης διάρκειας και αρ¬ 
χίζει την 1η Ιανουάριου και λήγει την 31η Δεκεμβρίου κά¬ 
θε χρόνου. 

Εξαιρετικά η πρώτη εταιρική χρήση αρχίζει από την κα- 
ταχώρηση της Εταιρίας στο Μητρώο Ανωνύμων Εταιριών 
και θα λήξει την 31 η Δεκεμβρίου 2002. 

Άρθρο 26 

Ετήσιες Οικονομικές Καταστάσεις 

1 .Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις 
και την έκθεση διαχείρισης σύμφωνα με τις διατάξεις των 
άρθρων 42α, 42β, 42γ, 42δ, 42ε, 43, 43α και 43β του Κ.Ν. 
2190/1920 όπως τροποποιήθηκαν και ισχύουν. 

Οι ετήσιες Οικονομικές Καταστάσεις οι οποίες περι¬ 
λαμβάνουν τον ισολογισμό, το λογαριασμό "αποτελέσμα¬ 
τα χρήσεως", τον πίνακα διάθεσης αποτελεσμάτων και το 
προσάρτημα υποβάλλονται για έγκριση στην τακτική Γε¬ 
νική Συνέλευση και συνοδεύονται: 

α) Από επεξηγηματική έκθεση του Διοικητικού Συμβου¬ 
λίου στην οποία αναφέρονται όλα τα στοιχεία του Ενερ¬ 
γητικού και Παθητικού της Εταιρίας καθώς και τα στοιχεία 
του λογαριασμού αποτελεσμάτων χρήσης, τον πίνακα 
διάθεσης κερδών καιτο προσάρτημα, όσο το δυνατό ανα¬ 
λυτικότερα όπως καθορίζεται στο άρθρο 43α του Κ.Ν. 
2190/1920, όπως ισχύει. 

β) Από την έκθεση των ελεγκτών. 

2. Το Διοικητικό Συμβούλιο δημοσιεύει τον ισολογισμό, 
τον λογαριασμό "αποτελέσματα χρήσεως" και τον πίνακα 
διαθέσεως αποτελεσμάτων μαζί με το σχετικό πιστοποιη¬ 
τικό ελέγχου τουλάχιστον είκοσι (20) ημέρες πριν από την 
συνεδρίαση της Γ ενικής Συνέλευσης στο Τεύχος ΑΈ. και 
Ε.Π.Ετης Εφημερίδας της Κυβερνήσεως σύμφωνα με το 
άρθρο 7βπαρ.1 εδαφ. β’του Κ.Ν. 2190/1920 όπως ισχύει, 
και στις εφημερίδες που μνημονεύονται στο άρθρο 12 
του παρόντος. 

3. Γ ια να ληφθεί από τη Γ ενική Συνέλευση έγκυρα από¬ 
φαση πάνω στις οικονομικές καταστάσεις που έχουν 
εγκριθεί από το Διοικητικό Συμβούλιο, πρέπει να έχουν ει¬ 
δικά θεωρηθεί από: 

α) Τον Πρόεδρο - Διευθύνοντα Σύμβουλο του Διοικητι¬ 
κού Συμβουλίου 

β) Από ένα μέλος του Διοικητικού Συμβουλίου, που ορί¬ 
ζεται ειδικά από αυτό και 

γ) Τον Προϊστάμενο της Υπηρεσίας στην οποία υπάγε¬ 
ται το Λογιστήριο. 

Οι παραπάνω σε περίπτωση διαφωνίας, από πλευράς 
νομιμότητας, του τρόπου κατάρτισης των οικονομικών 
καταστάσεων οφείλουν να εκθέτουν εγγράφως τις αντιρ¬ 
ρήσεις τους στην Γενική Συνέλευση. 

Άρθρο 27 
Διάθεση κερδών 

Τα τυχόν κέρδη της Εταιρίας θα διατίθενται για επανε- 
πένδυση σύμφωνα με τους σκοπούς της Εταιρίας. 

ΚΕΦΑΛΑΙΟ VIII 

Διάλυση - Εκκαθάριση 

Άρθρο 28 

Δόγοι Δύσης της Εταιρίας 

1. Η Εταιρία λύνεται: 

α) Μόλις περάσει ο χρόνος διάρκειας της, εκτός αν 
προηγουμένως αποφασιστεί η παράταση της διάρκειάς 
της ή 

β) Όταν κηρυχθεί η Εταιρία σε κατάσταση πτώχευσης. 

2. Σε περίπτωση που το σύνολο των ιδίων κεφαλαίων 
της Εταιρίας μειωθεί περισσότερο από το μισό του κατα- 
βλημένου μετοχικού κεφαλαίου, το Διοικητικό Συμβούλιο 
έχει την υποχρέωση να συγκαλέσει Γ ενική Συνέλευση μέ¬ 
σα σε προθεσμία έξι (6) μηνών από την λήξη της χρήσης 
για να αποφασίσει την υιοθέτηση μέτρων για την αντιμε¬ 
τώπιση της κατάστασης. 

Άρθρο 29 
Εκκαθάριση 

1. Εκτός από την περίπτωση της πτώχευσης, τη λύση της 
Εταιρίας ακολουθεί η εκκαθάριση της. Ο Πρόεδρος καιΔι- 
ευθύνων Σύμβουλος αυτής εκτελεί χρέη εκκαθαριστή μέ¬ 
χρι να διοριστούν εκκαθαριστές από τη Γενική Συνέλευση. 

Οι εκκαθαριστές, που ορίζει η Γενική Συνέλευση μπορεί 
να είναι ένας ως τέσσερις και ασκούν όλες τις συναφείς 
με τη διαδικασία και το σκοπό της εκκαθάρισης αρμοδιό¬ 
τητες του Διοικητικού Συμβουλίου, όπως αυτές έχουν τυ¬ 
χόν προσδιοριστεί από τη Γ ενική Συνέλευση, με τις απο¬ 
φάσεις της οποίας έχουν την υποχρέωση να συμμορφώ¬ 
νονται. Με την απόφαση της Γενικής Συνέλευσης 
καθορίζεται η αμοιβή των εκκαθαριστών. 

2. Οι εκκαθαριστές που ορίζονται από τη Γενική Συνέ¬ 
λευση, οφείλουν, μόλις αναλάβουντα καθήκοντάτους να 
κάνουν απογραφή της εταιρικής περιουσίας και να δημο¬ 
σιεύουν στον Τύπο και στο Τεύχος Ανωνύμων Εταιριών 
και Εταιριών Περιορισμένης Ευθύνης της Εφημερίδας 
της Κυβερνήσεως ισολογισμό, του οποίου αντίτυπο υπο¬ 
βάλλεται στη Διεύθυνση Εμπορίου της αρμόδιας Νομαρ¬ 
χίας. Την ίδια υποχρέωση έχουν οι εκκαθαριστές κάθε 
χρόνο και όταν λήξει η εκκαθάριση. 

3. Ο διορισμός εκκαθαριστών συνεπάγεται αυτοδικαί¬ 
ως την παύση της εξουσίας του Διοικητικού Συμβουλίου. 

Όσον αφορά τους εκκαθαριστές, εφαρμόζονται αναλό- 
γως οι διατάξεις για το Διοικητικό Συμβούλιο. Οι συζητή¬ 
σεις και αποφάσεις των εκκαθαριστών καταχωρούνται 
περιληπτικά στο βιβλίο πρακτικών του Διοικητικού Συμ¬ 
βουλίου. 

4. Η Γενική Συνέλευση διατηρεί άλατα δικαιώματα της 
κατά την διάρκεια της εκκαθάρισης. 

5. Οι εκκαθαριστές πρέπει να περατώσουν, χωρίς καθυ¬ 
στέρηση, τις εκκρεμείς υποθέσεις της Εταιρίας, να μετατρέ¬ 
ψουν σε χρήμα την εταιρική περιουσία, να εξοφλήσουν τα 


χρέη της και να εισπράξουν τις απαιτήσεις αυτής. Μπορούν 
δε να ενεργήσουν και νέες πράξεις, εφόσον με αυτές εξυπη¬ 
ρετούνται η εκκαθάριση και το συμφέρον της Εταιρίας. 

Οι εκκαθαριστές μπορούν επίσης να εκποιήσουν την 
ακίνητη περιουσία της Εταιρίας είτε συνολικά είτε τμημα¬ 
τικά (μεμονωμένα), αλλά μετά την πάροδο τεσσάρων (4) 
μηνών από τη λύση της. 

Εντός της προθεσμίας των τεσσάρων (4) μηνών από τη 
λύση της Εταιρίας, ο μέτοχος ή και δανειστής της μπο¬ 
ρούν να ζητήσουν από το Μονομελές Πρωτοδικείο της 
έδρας της Εταιρίας το οποίο δικάζει κατά τα άρθρα 739 
επ. του Κώδικα Πολιτικής Δικονομίας, να καθορίσει την 
κατώτατη τιμή πώλησηςτων ακινήτων, κλάδων, τμημάτων 
ή του συνόλου της Εταιρίας, η απόφαση δε αυτού δε¬ 
σμεύει τους εκκαθαριστές και δεν υπόκειται σε τακτικά ή 
έκτακτα ένδικα μέσα. 

6. Οι ετήσιες οικονομικές καταστάσεις, καθώς και οι οι¬ 
κονομικές καταστάσεις πέρατοςτης εκκαθάρισης εγκρί- 
νονται από τη Γενική Συνέλευση. Κατ’ έτος τα αποτελέ¬ 
σματα της εκκαθάρισης υποβάλλονται στη Γ ενική Συνέ¬ 
λευση με έκθεση των αιτίων τα οποία παρεμπόδισαν το 
τέλος της εκκαθάρισης. 

7. Μετά το πέραςτης εκκαθάρισης, οι εκκαθαριστές κα¬ 
ταρτίζουν τις τελικές οικονομικές καταστάσεις τις οποίες 
δημοσιεύουν στο Τεύχος Ανώνυμων Εταιριών και Εται¬ 
ριών Περιορισμένης Ευθύνης της Εφημερίδας της Κυ¬ 
βερνήσεως, και αποδίδουν την εισφορά και το υπόλοιπο 
προϊόν της εκκαθάρισης της εταιρικής περιουσίας στον 
Μέτοχο. 

8. Το στάδιο της εκκαθάρισης δεν μπορεί να υπερβεί 
την πενταετία, από την ημερομηνία έναρξης της εκκαθά¬ 
ρισης, οπότε και η Εταιρία διαγράφεται από το μητρώο 
Ανωνύμων Εταιριών. 

Για τη συνέχιση της εκκαθάρισης πέραν της πενταετίας 
απαιτείται ειδική άδεια της αρμόδιας Νομαρχίας. Το στά¬ 
διο όμως της εκκαθάρισης δεν μπορεί σε καμία περίπτω¬ 
ση να υπερβεί τη δεκαετία. 

ΚΕΦΑΛΑΙΟ IX 

Γ ενική διάταξη 
Άρθρο 30 

Τα θέματα του Καταστατικού αυτού ρυθμίζονται από τις 
διατάξεις του Ν. 2956/2001 και συμπληρωματικά από τις 
διατάξεις του Κ.Ν. 2190/1920 ως ισχύει τροποποιημένος 
μέχρι σήμερα. 

ΚΕΦΑΛΑΙΟ X 

Θέματα Προσωπικού 
Άρθρο 31 

Κανονισμός Κατάστασης Προσωπικού 

Ο Κανονισμός Κατάστασης Προσωπικού της Εταιρίας 
(για τις προσλήψεις του οποίου εφαρμόζονται τα οριζό¬ 
μενα στο άρθρο 13 και στην παράγραφο 18 του άρθρου 
11 του Ν. 2956/2001 όπως ισχύει) καταρτίζεται σύμφωνα 
με τα οριζόμενα στις παραγράφους 21 και 22 του άρθρου 
11 του Ν. 2956/2001. 

Άρθρο 32 

Στρατηγικό και Επιχειρησιακό Σχέδιο 

Η Εταιρία υποχρεούται να καταρτίζει Στρατηγικό Σχέ¬ 
διο και Επιχειρησιακό Σχέδιο, σύμφωνα με τα οριζόμενα 
στο άρθρο 6 του Ν. 2956/2001. 

ΚΕΦΑΛΑΙΟ XI 

Μεταβατικές Διατάξεις 
Άρθρο 33 

Σύνθεση Προσωρινού Διοικητικού Συμβουλίου 

Σύμφωνα με την απόφαση 91395/19-3-2002 (ΦΕΚ 342Β) 
του Υπουργού Εργασίας και Κοινωνικών Ασφαλίσεων, 
που εκδόθηκε κατ’ εξουσιοδότηση του Ν. 2956/2001 (άρ¬ 
θρο 11 παρ.2 εδάφιο τρίτο) συγκροτήθηκε προσωρινό Δι¬ 
οικητικό Συμβούλιο της παρούσης Εταιρίας αποτελούμε- 
νο από τα ακόλουθα μέλη: 

1. Ο ΗΛΙΑΣ ΚΙΚΙΛΙΑΣ του Παναγιώτη, που γεννήθηκε 
στον Πειραιά το 1963, κάτοικος Πειραιά, οδός Καψάμπε- 
λη18, κάτοχος του υπ’ αριθμ I 129639 Δελτίου Ταυτότη¬ 
τας, ως Πρόεδρος και Διευθύνων Σύμβουλος. 

2. Η ΧΡΥΣΟΥΛΑ ΠΑΠΑΝΔΡΕΟΥτου Κωνσταντίνου, που 
γεννήθηκε στην Ανδραβίδα Ηλείας το 1949, κάτοικος 
Αθηνών, οδός Ναζιανζου 4, κάτοχος του υπ’ αριθμ. Σ 
642579 Δελτίου Ταυτότητας, Γενική Διευθύντρια Υπ. Ερ¬ 
γασίας ως μέλος. 

3. Ο ΑΛΕΞΙΟΣ ΜΗΤΡΟΠΟΥΛΟΣ του Παναγιώτη, που 
γεννήθηκε στον Πύργο Ηλείας το 1952, κάτοικος Φιλοθέ¬ 
ης, οδός Πελοποννήσου 4, κάτοχος του υπ’ αριθμ. Θ 
076172 Δελτίου Ταυτότητας, ως μέλος. 

4. Ο ΚΩΝΣΤΑΝΤΙΝΟΣ ΔΟΥΝΑΣ του Βασιλείου, που γεν¬ 
νήθηκε στην Αθήνα το 1959, κάτοικος Παλλήνης, οδός 
Τήνου 3, κάτοχοςτου υπ’ αριθμ. Τ 503938Δελτίου Ταυτό¬ 
τητας, ως μέλος. 

5.0 ΙΩΑΝΝΗΣ ΠΑΣΠΑΛΑΣτου Ηλία, που γεννήθηκε στο 
Χιλιομόδι Κορινθίας το 1959, κάτοικος Πεύκης, οδός Κο- 
λοκοτρώνη 6, κάτοχος του υπ’ αριθμ. Ρ 370471 Δελτίου 
Ταυτότητας, ως μέλος. 

6. Ο ΑΝΔΡΕΑΣ ΚΟΛΛΑΣ του Κωνσταντίνου, που γεννή¬ 
θηκε στον Πειραιά το 1955, κάτοικος Πειραιά, οδός Φα- 
βιέρου 130, κάτοχος του υπ’ αριθμ. Μ 562717 Δελτίου 
Ταυτότητας, ως μέλος εκπρόσωπος της Γ.Σ.Ε.Ε. 

7. Ο ΛΕΥΤΕΡΗΣ ΑΥΓΗΤΙΔΗΣ του Μιλτιάδη, που γεννή¬ 
θηκε στην Δάφνη Σερρών το 1944, κάτοικος Γκύζη, οδός 
Λιακατέωνδΐ, κάτοχοςτου υπ’ αριθμ. Μ 401519Δελτίου 
Ταυτότητας , ως μέλος εκπρόσωπος της Γ.Σ.Ε.Ε. 

8. Ο ΓΕΩΡΓΙΟΣ ΣΩΤΗΡΙΟΥ του Ιωάννη, που γεννήθηκε 
στην Αθήνα, το 1958, κάτοικος Αθηνών οδός Ηρακλειδών 
94, κάτοχοςτου υπ’ αριθμ. Ξ 207199 Δελτίου Ταυτότητας, 
ως μέλος εκπρόσωπος της Εθνικής Συνομοσπονδίας Ελ¬ 
ληνικού Εμπορίου. 


9.0 ΝΙΚΟΣ ΣΚΟΡΙΝΗΣ, του Ιωάννη, που γεννήθηκε στην 
Παλαιόβρυση Λακωνίας το 1948, κάτοικος Ηλιούπολης 
οδός Κάλβου 8, κάτοχοςτου υπ’ αριθμ. Ξ 107881 Δελτίου 
Ταυτότητας, ως μέλος εκπρόσωπος της Γ.Σ.Ε.Β.Ε.Ε. 

Η θητεία του προαναφερόμενου προσωρινού Διοικητι¬ 
κού Συμβουλίου θα λήξει την 6η Ιουλίου 2002. 

Άρθρο 34 

Ελεγκτής της πρώτης χρήσης 

Ελεγκτική εταιρία για πρώτη εταιρική χρήση διορίζεται 
η Ανώνυ μη Εταιρία με τη ν επωνυ μία "ΣΥΝ Ε ΡΓΑΖΟ Μ Ε Ν ΟI 
ΟΡΚΩΤΟΙ ΛΟΓΙΣΤΕΣ Α.Ε. Ο.Ε." (Αριθμός Μητρώου Ε.Ε. 
125). 

ΚΕΦΑΛΑΙΟ XII 

Άρθρο 35 
Εξουσιοδότηση 

Η σύσταση της Εταιρίας, η τροποποίηση του Καταστα¬ 
τικού της και οι εισφορές σε είδος ή σε χρήμα απαλλάσ¬ 
σονται από την καταβολή πόσης φύσεως έμμεσων φό¬ 
ρων, τελών και κρατήσεων υπέρ τρίτων, μεταξύ των οποί¬ 
ων είναι τα τέλη δημοσίευσης του Καταστατικού και το 
τέλος υπέρ της Επιτροπής Ανταγωνισμού (1/1000 επί του 
κεφαλαίου). 

Άρθρο 36 

Σύνταξη - Δημοσίευση Καταστατικού κατ’ άρθρο 11 Ν. 

2956/01 

Το παρόν Καταστατικό της Ανώνυμης Εταιρίας με την 
επωνυμία "Υπηρεσίες Υποστήριξης Ανθρώπινου Δυναμι¬ 
κού Α.Ε" συντάχθηκε από τον Ο.Α.Ε.Δ, σύμφωνα με τα 
οριζόμενα στην παρ. 2 του άρθρου 11 του Ν. 2956/01. " 

Η παρούσα απόφαση να κατατεθεί στην Νομαρχία Αθη¬ 
νών, προκειμένου να καταχωρηθεί στο Μητρώο Ανωνύ¬ 
μων Εταιρειών 

Σχετική ανακοίνωση να δημοσιευθεί στο τεύχος Α.Ε και 
Ε.Π.Ετης Εφημερίδας της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Απριλίου 2001 

οι ΥΠΟΥΡΓΟΙ 

ΑΝΑΠΤΥΞΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Α. ΤΣΟΧΑΤΖΟΠΟΥΛΟΣ Δ. ΡΕΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




